Orbán Viktor üzenetét tolmácsolta Latorcai Csaba a reformáció rimaszombati évfordulós ünnepségén - Gömörilap
Itt van:Kezdőlap»Közélet»Orbán Viktor üzenetét tolmácsolta Latorcai Csaba a reformáció rimaszombati évfordulós ünnepségén
Orbán Viktor üzenetét tolmácsolta Latorcai Csaba a reformáció rimaszombati évfordulós ünnepségén
Írta gondnok	 2017-11-18 Nincs hozzászólás
Orbán Viktor miniszterelnök köszöntő szavait tolmácsolta a gyülekezeti közösségnek Latorcai Csaba, a Miniszterelnökségtársadalmi és örökségvédelmi ügyekért, valamint kiemelt kulturális beruházásokért felelős helyettes államtitkára pénteken Rimaszombaton, a Szlovákiai Református Keresztyén Egyház Fény a sötétség után című ünnepségén. A reformáció a hit és a nemzeti érzés bástyája – hangsúlyozta üzenetében többi között a magyar kormányfő.
“Ötszáz évvel ezelőtt elődeink még nem sejthették, hogy hitéletük megújításával megváltoztatják a világot. Ma már tudjuk,hogy az anyanyelvű bibliafordításokon és énekeken túl nekik köszönhetjük az önálló és öntudatos gyülekezetek megalapítását is,amelyek az évszázadok során nemcsak a hitnek, hanem a nemzeti érzésnek is bástyái lettek. Örömmel tölt el, hogy a reformáció áldásaiért érzett hálán túl összeköt bennünket a közös múlt, a közös hitvalló ősökre való emlékezés és a közös jövő gondolata is” – idézte a helyettes államtitkár a reformáció 500. évfordulójának ünnepi zsinatán a kormányfő üzenetét.
Ezt követően Latorcai Csaba átadta a Pálóczi Czinke István-díjat Erdélyi Géza nyugalmazott püspöknek és Harm Jan Boiten nyugalmazott lelkésznek, majd Hafenscher Károllyal, a Reformáció Emlékbizottság munkájának segítéséért felelős miniszteri biztossal közösen leleplezte Gáspár Péter alkotását, amelyet a szobrászművész a gályarab prédikátorok és tanítók emlékére készített el.
Previous ArticleEmlékművet és konferenciaközpontot avattak az ünnepi zsinaton Rimaszombatban
Next Article Hétfőn lesz a G.I.K.SZ.E.R Díjátadó Gálaestje Rozsnyón